Z A P I S N I K
6. sjednice Vijeća Mjesnog odbora „Bartol Kašić“, 
održane 24. studenog 2025. u prostoru MO Bartol Kašić“, Selska 3 
s početkom u 18:30 sati


NAZOČNI ČLANOVI VIJEĆA:
Sanja Kucan, Zoran Stajčić, Bojana Brozd, Tomislav Abel, Tomislav Kolačny, Maja Koprivanac i Sandra Krznar Piskor

NENAZOČNI ČLANOVI VIJEĆA: -

Predsjedava: Sandra Krznar Piskor, predsjednica Vijeća 

Vijećnici su materijal za 6. sjednicu zaprimili elektroničkim putem.

Predsjednica konstatira da je nazočno svih 7 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora.

Predsjednica daje na glasovanje zapisnik sa 5. sjednice održane 22.10.2025.
Jednoglasno je usvojen zapisnik 5. sjednice. 

Predlaže se slijedeći:

DNEVNI RED

1. Prijedlog osobe za obavljanje poslova Izvršitelja u prostoru Mjesnog odbora  „Bartol Kašić“ u 2026. – donošenje zaključka 
2. Zaključak o određivanju termina dežurstva u prostoru MO „Bartol Kašić“   
    – donošenje zaključka  
3. Zaključak o obnavljanju uništene i oštećene oglasne ploče - donošenje zaključka 
4. Prijedlog za uređenje malog blatnog prečaca Selska c. 7D na ulicu Željka Maričića 
     – donošenje zaključka
5. Prijedlog predstavnika stanara za pomicanje podzemnog spremnika za otpad u Ulici I. Cankara kbr. 3 – donošenje zaključka
 6.  Pitanja, prijedlozi i obavijesti
-  Gradišćanska ulica, nadzorne kamere - odgovor Komunalnog redarstva da službenici Odjela prometnog redarstva redovno obavljaju operativne nadzore te su u određenom broju nadzora prometni redari su postupali  prema vozilima različitih kategorija (skupina) koja su bila zaustavljena ili nepropisno parkirana  
- Prilaz baruna Filipovića 4-10, postava koševa za smeće – dopis Zrinjevcu  

Ad 1.	Prijedlog osobe za obavljanje poslova Izvršitelja u prostoru Mjesnog odbora  „Bartol Kašić“ u 2026.
[bookmark: _GoBack]
Predsjednica informira vijećnike o predmetu rasprave i odlučivanja.
Vijeće jednoglasno donosi
Z A K LJ U Č A K
o prijedlogu osobe za obavljanje poslova Izvršitelja u prostoru MO „Bartol Kašić“ u 2026.
1. Vijeće je raspravljalo o poslovima Izvršitelja u prostoru Mjesnog odbora „Bartol Kašić“ Selska 3, u 2026. godini. 
1. Vijeće prihvaća prijedlog Izvršitelja u prostoru Mjesnog odbora „Bartol Kašić“ - Sara Miljan. 
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 2.	Određivanje termina dežurstva u prostoru MO „Bartol Kašić“ – donošenje zaključka
Predsjednica informira vijećnike o predmetu rasprave i odlučivanja. 
Vijeće jednoglasno donosi
Z A K LJ U Č A K
O dežurstvu u prostoru MO „Bartol Kašić“
1. Vijeće je raspravljalo o terminu dežurstva u prostoru MO „Bartol Kašić“. Prijedlog predsjednice bio je da se odredi termin jednom mjesečno u trajanju od 2 sata, kad bi u prostoru MO bili prisutni članovi i članice Vijeća, za komunikaciju uživo s građanima. 2 člana Vijeća (S. K. i Z. S.) naglasili su da je takva praksa postojala u prethodnom sazivu, no da je odaziv građana bio zanemariv. Član Vijeća (T.K.) predložio je da se građanima ponudi mogućnost dolaska na sjednicu Vijeća na zadnjih 15 minuta sjednice, nakon prethodne najave putem elektroničke pošte ili telefonski na kontakt Gradskog ureda za mjesnu samoupravu, promet, civilnu zaštitu i sigurnost. Elektronička pošta i telefonski broj će biti jasno i čitljivo navedeni na oglasnoj ploču MO. Ostali članovi su se složili s ovim prijedlogom.
2. Dežurstvo će biti organizirano na način da su Vijećnici građanima na raspolaganju 15 minuta na kraju svake sjednice. Građani se najavljuju putem elektroničke pošte ili telefonski na kontakt koji će jasno i čitljivo biti navedeni na oglasnoj ploči MO. 
3. Ovaj Zaključak se dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 3. Zaključak o obnavljanju uništene i oštećene oglasne ploče - donošenje zaključka
Predsjednica informira vijećnike o predmetu rasprave i odlučivanja. 
Vijeće jednoglasno donosi

Z A K L J U Č A K
1. Vijeće je raspravljalo o važnosti oglasnih ploča na prostoru mjesnog odboru, kao mjesta za dijeljenje informacija i komunikaciju s građanima, naročito za dio sugrađana starije dobi koji ne koriste moderne komunikacijske metode (društvene mreže i sl. mediji). Na području MO postoji nepoznat broj oglasnih ploča, od kojih su neke novije (bez stakla), dok su neke starije sa staklenim vratima. Starije ploče su oštećene, pošarane, a ponekad i opasne ako je staklo razbijeno.
2. Stare ploče je potrebno zamijeniti novima bez stakla prema redoslijedu prvenstva. 
3. Ovaj Zaključak se dostavlja Vijeću gradske četvrti i Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 4. Prijedlog za uređenje malog blatnog prečaca Selska c. 7D na ulicu Željka Maričića
Predsjednica informira vijećnike o predmetu rasprave i odlučivanja.
Vijeće jednoglasno donosi

Z A K LJ U Č A K
O prijedlogu za uređenje malog blatnog prečaca Selska c. 7D na ulicu Željka Maričića

1. Vijeće je raspravljalo o prijedlogu sugrađana (I. S. M.) za uređenje malog blatnog prečaca Selska c. 7D na ulicu Željka Maričića. 
2. Vijećnici se slažu s prijedlogom sugrađana da se uredi postojeći pješački put koji je utaban preko parkirališta zgrade u Selskoj 7d, kao najbrži i siguran prolaz od Selske (autobusna stanica linije 109) do ulice Ž. Maričića (Klinika za tumore) i obrnuto. Alternativna mogućnost prolaska pješaka kroz park ne postoji (u sredini je ograđeno dječje igralište, sjeverno od dječjeg parka je parkiralište zgrade koje je zatvoreno novom zgradom u ulici Ž. Maričića i nema izlaz na pločnik u toj ulici) . 
3. Ovaj će Zaključak biti dostavljen Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.

Ad 5. Prijedlog predstavnika stanara za pomicanje podzemnog spremnika za otpad u ulici Ivana Cankara kbr. 3

Vijeće jednoglasno donosi
Z A K LJ U Č A K
O prijedlogu predstavnika stanara za pomicanje podzemnog spremnika za otpad u ulici Ivana Cankara kbr. 3
1. Vijećnici su raspravljali o prijedlogu predstavnika stanara (G.K.) za pomicanje podzemnog spremnika za otpad u ulici Ivana Cankara kod kbr. 3.
2. Vijeće je mišljenja da nije u nadležnosti MO predložiti lokaciju podzemnog spremnika za otpad jer su za to potrebne informacije kojima MO ne raspolaže (raspored instalacija, blizina ostalih spremnika itd.)
3.	Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost. 

Ad 6. Pitanja, prijedlozi i obavijesti
· Gradišćanska ulica, nadzorne kamere. 
Osim odgovora Redarstva o obavljanju operativnih nadzora i postupanja u određenom broju nadzora i dalje nema odgovora što je namjena postavljenih kamera i kad će biti u funkciji. Istovremeno, problem s nepropisnim prakiranjem na kolniku u Gradišćanskoj svakodnevna je pojava, koja ozbiljno ometa odvijanje prometa i stvara moguće opasne situacije, na koje stanari redovito upozoravaju u svojim mailovima mjesnom odboru. Nastavno na Odluku VGČ-a da je za prijedlog postavljanja stupića na prometnicama potrebno organizirati zbor građana, Vijeće je mišljenja da je to jedini način na koji bi se ovaj problem mogao riješiti. Ako se u dogledno vrijeme ne nađe djelotvorno rješenje, u suradnji s Gradskim uredom za mjesnu samoupravu, promet, civilnu zaštitu i sigurnost i Vijećem GČ, tijekom siječnja ili veljače 2026. Vijeće je spremno organizirati i odraditi zbor građana s ciljem dobivanja dovoljne potpore da se zatraži postavljanje stupića po crti koja odvaja kolničke trake. To se čini jedini način da se fizički onemogući parkiranje automobila na kolniku. 
· Prilaz baruna Filipovića 4-10, postava koševa za smeće – dopis Zrinjevcu
Nakon odbijanja Čistoće da postavi spremnik za otpad prema traženju stanara T.V., dopis je upućen Zrinjevcu.

Zapisnik sastavila: S.K.P.

Sjednica je završila u 19.30 h.


KLASA: 024-08/25-03/1867
URBROJ: 251-13-11-04/19-25-2
Zagreb, 24. studeni 2025.                  



							       Predsjednica Vijeća Mjesnog odbora
				          			                        „Bartol Kašić“

     Sandra Krznar Piskor           








Tablica glasovanja

	članovi
	točka 1.
	točka 2.
	točka 3.
	točka 4.
	točka 5.
	točka 6.

	BOJANA BROZD
	+
	+
	+
	+
	+
	+

	MAJA KOPRIVANAC
	+
	+
	+
	+
	+
	+

	SANDRA KRZNAR PISKOR
	+
	+
	+
	+
	+
	+

	SANJA KUCAN
	+
	+
	+
	+
	+
	+

	TOMISLAV ABEL
	+
	+
	+
	+
	+
	+

	TOMISLAV KOLAČNY
	+
	+
	+
	+
	+
	+

	ZORAN STAJČIĆ
	+
	+
	+
	+
	+
	+

